ai4bharat/Pralekha huggingface dataset:
وزارت اطلاعات ونشریات
ناول کرونا وائرس پھیلنے کے بارے میں کابینہ سکریٹری کی میٹنگ
نئی دہلی،27؍جنوری،کابینہ سکریٹری نے آج  چین میں ناول کرونا وائرس پھیلنے سے پیدا شدہ صورت حال کا جائزہ لیا۔
2- صحت ، امور خارجہ ، شہری ہوا بازی ، محنت، دفاع ، اطلاعات ونشریات کی وزارتوں کے سکریٹریوں اور قومی آفات بندوبست اتھارٹی کے رکن سکریٹری اور ڈائریکٹر جنرل  نے میٹنگ میں شرکت کی۔
3-کابینہ سکریٹری کو بتایا گیا کہ کل تک 137 پروازوں کی جانچ پڑتال کی گئی  ۔
4-12مسافروں کے نمونے پونے میں واقع این آئی وی بھیجے گئے۔ اب تک کسی کے متاثر ہونے کی خبر نہیں ہے۔
5-درج ذیل اقدامات کئے جارہے ہیں:
شہری ہوا بازی کی وزارت
- چین سے براہ راست یا بالواسطہ رابطے والی سبھی پروازوں میں کسی کے بیمار ہونے کی اطلاع ملنے پر کارروائی کرنے اور اس کے بارے میں اطلاع دینے کے لئے سبھی ایئر لائنز کو ہدایات جاری کی گئی ہیں۔
- پرواز کے اندر اعلان کی سہولت فراہم کرانا، اور
- چین سے براہ راست یا بالواسطہ رابطے والی سبھی پروازوں میں صحت کارڈ کی تقسیم
وزارت داخلہ
نیپال سرحد سے آنے والے لوگوں کی جانچ شروع کرنے کے لئے مربوط چیک پوسٹ کے قیام کو یقینی بنانا۔ ریاستوں سے گزارش کی گئی ہے کہ وہ ان چیک پوسٹوں کے لئے صحت عملہ دستیاب کرائیں۔ مربوط چیک پوسٹوں پر کام کرنے والے ایس ایس بی ؍ بی ایس ایف ؍ ایمیگریشن آفیسروں کو حساس بنایا گیا ہے۔
جہاز رانی کی وزارت
ایسی بین الاقوامی بندرگاہیں ، جہاں پر چین سے آنے والے لوگوں کی آمد ورفت ہو، پر داخلے کے وقت جانچ پڑتال کا آغاز؛
6- وزارت صحت نے آج ہی چیف سکریٹریوں کے ساتھ جائزہ میٹنگ کی تاکہ نیپال کی سرحد سے متصل پانچ ریاستوں میں تیاریوں اور جانچ پڑتال کی سہولتوں کا جائزہ لیا جاسکے۔ ان سے یہ بھی کہا گیا ہے کہ وہ صحت عملے کے ذریعے کمیونٹی کی سطح پر مسافروں کی نگرانی کو یقینی بنائیں۔
7- یہ بھی فیصلہ کیا گیا کہ ووہان میں موجود ہندوستانی شہریوں کے ممکنہ انخلاء کی تیاری کے لئے اقدامات کئے جائیں۔ اس سلسلے میں وزارت خارجہ چینی حکام سے درخواست کرے گی ۔
8- شہری ہوا بازی اور صحت کی وزارتیں بالترتیب نقل وحمل اور قرنطینی سہولتوں کا بندو بست کریں گی۔
۔۔۔۔۔۔۔۔۔۔۔۔۔۔۔۔۔۔
U-379
(Visitor Counter : 64
وزارت دفاع
رکشا راجیہ منتری نے 5 نومبر 2019 کو ہیڈکوارٹر جنوبی کمانڈ ، پنے کا دورہ کیا
نئی دہلی، 5نومبر 2019/ رکشا راجیہ منتری  ، جناب شری پد یسو نائیک نے 5 نومبر 2019 کو ہیڈکوارٹر جنوبی کمان ،پنے کا دورہ کیا۔ انہیں ایک جزیرہ خطے سمیت چار مرکز کےزیرانتظام خطوں اور 11 ریاستوں میں پھیلے ہندستانی فوج کی سب سے بڑی کمانوں میں سے ایک کی کارروائی کے لئے تیاری کے بارے میں بریفینگ کی گئی۔ جنوبی کمان پر 1240 کلو میٹر لمبی بین الاقوامی سرحد اور7516 کلو میٹر کے ساحل کی ذمہ داری ہے۔ رکشا راجیہ منتری کا استقبال لفٹننٹ جنرل ایس کے سینی ، اتی وششٹ سیوا میڈل، یودھ سیوا میڈل ، وششٹھ سیوال میڈل ، جنرل افیسر کمانڈنگ ان چیف ، ہیڈکوارٹرس جنوبی کمان نے کیا۔
رکشا راجیہ منتری نے ملک کی علاقائی سالمیت اور خودمختاری کی حفاظت کے لئے جنوبی کمان کے پروفیشنل ازم اور فرائض کی ادائیگی کے لئے ان کے جوش و جذبے کی ستائش کی۔ انہوں نے ہندستان میں مختلف آفتوں /چیلنجوں کا سامنا کرنے میں سول انتظامیہ کی مدد کرنے میں جنوبی کمان کی زبردست امدادی کارروائی اور مثبت رویے کے لئے اس کی تعریف کی۔
۔۔۔۔۔۔۔۔۔۔۔
م ن۔ ا گ ۔ ج۔
U- 4937
(Visitor Counter : 52
وزارت ماہی پروری، مویشی پروری و ڈیری
ماہی پروری کے محکمے کے جوائنٹ سکریٹری نے حیدرآباد میں ماہی پروری اور ایکوا کلچر صنعت سے متعلق گول میز کانفرنس کی صدارت کی
انویسٹ انڈیا اور ماہی پروری کی ترقی کے قومی بورڈ کے تعاون سے محکمہ ماہی پروری کے پروجیکٹ ڈیولپمنٹ سیل نے مشترکہ طور پر صنعتی مذاکرات کا اہتمام کیا
ماہی گیری اور ایکوا کلچر شعبے کو عالمی غذائی تحفظ، غذائیت اور ذریعہ معاش بنانے میں ، اس کے تعاون کے لیے تسلیم کیا جا رہا ہے۔ بھارت کے ماہی پروری کے شعبے میں کئی دہائیوں کے دوران پیداوار اور برآمدات میں زبردست اضافہ ہوا ہے ، جس کی وجہ ویلیو چین میں شامل متعلقہ فریقین کی قابل ستائش کوششیں ہیں ۔ حکومت ہند اس شعبے میں بے شمار موقعوں سے واقف ہے اور اس اہم شعبے کی مجموعی ترقی کے لیے مختلف اقدامات کر رہی ہے۔ محکمہ ماہی پروری، بھارت کی ماہی پروری اور ایکوا کلچر میں تبدیلی لانے کی سمت کام کر رہا ہے اور اس شعبے میں کاروبار کرنے میں اور زیادہ آسانی پیدا کرنے اور کاروبار کو بڑھانے کے لیے سازگار ماحول کو فروغ دے رہا ہے۔
جیسا کہ ہمارے وزیر اعظم نے تصور پیش کیا تھا، پروجیکٹ ڈیولپمنٹ سیل  کو مختلف وزارتوں/محکموں میں قائم کیا گیا ہے ، جس میں ماہی پروری کا محکمہ بھی شامل ہے ، جس کا بنیادی مقصد بھارت میں سرمایہ کاری میں تیزی لانا، اہل سرمایہ کاری پروجیکٹوں کی تشکیل، مسائل کے حل فراہم کرنا ہے۔ ایک جیسے پی ڈی سی کو انویسٹ انڈیا کی ایک سرکردہ ٹیم کا تعاون حاصل ہے۔
پی ڈی سی  کے اراکین کمپنی کے مخصوص سرمایہ کاری کے منصوبوں، مسائل وغیرہ کو سمجھنے کے لیے ویلیو چین کے مختلف فریقین کے ساتھ بات چیت کر رہے ہیں ، جو نہ صرف اس شعبے کی ترقی کو حاصل کریں گے بلکہ ایک بڑے پلیٹ فارم پر، ماہی پروروں کی آمدنی کو دوگنا کرنے، روزگار کی فراہمی اور برآمدات میں اضافہ جیسے مسائل کو حل کریں گے۔
اس سلسلے میں نیشنل فشریز ڈیولپمنٹ بورڈ اور انویسٹ انڈیا نے مشترکہ طور پر فوکسڈ انڈسٹری گول میز کانفرنسوں کا اہتمام کیا ،جس کی صدارت ماہی پروری کے محکمے کے جوائنٹ سکریٹری نے آج این ایف ڈی بی حیدرآباد میں کی۔ گول میز کانفرنس میں صنعتی انجمنوں اور ویلیو چین میں شامل خود مختار اداروں کے ساتھ پیداوار میں مصروف سرکردہ پیداوار اور پروسیسنگ کمپنیوں نے شرکت کی ۔ بات چیت کے دوران، شرکت کرنے والی کمپنیوں کے مستقبل کے منصوبوں، صنعت کے مخصوص مسائل اور معاونت کے شعبوں پر تبادلہ ٔخیال کیا گیا۔
چیف ایگزیکٹو، نیشنل فشریز ڈیولپمنٹ بورڈ نے سیاق و سباق کو ترتیب دیتے ہوئے، حکومتِ ہند کی جانب سے سمندری انقلاب ، ایف آئی ڈی ایف ، پی ایم ایم ایس وائی کے علاوہ ماہی پروری اور ایکوا کلچر کے شعبے میں پیداوار کو بڑھانے کے لیے صلاحیت سازی کے مختلف اقدامات اور سرگرمیوں پر روشنی ڈالی۔
اپنے کلیدی خطاب میں، فشریز کے محکمے کے جوائنٹ سکریٹری نے گھریلو اور برآمدی منڈیوں کے لیے ایکوا مصنوعات کے معیار، مقدار اور تنوع کو یقینی بنانے کے لیے پیداوار کی اہمیت پر زور دیا۔ انہوں نے اس بات کو اجاگر کیا کہ ماہی گیری اور ایکوا کلچر کے شعبے میں ایک منظم مارکیٹ بنانے کے لیے متعلقہ فریقوں گروپوں کے ذریعے ایک مضبوط پروسیسنگ ایکو سسٹم کو وسعت دینا ضروری ہے۔
گول میز کانفرنس کے دوران، شریک کمپنیوں نے ماہی گیری کی ویلیو چین میں بہتری، ٹریسبلٹی، برآمدی منڈیوں کو مضبوط بنانے، ملکی کھپت کو بڑھانے کے لیے حکمت عملی وغیرہ پر اپنے خیالات کا اظہار کیا۔
اپنے اختتامی کلمات میں، فشریز ڈیپارٹمنٹ کے جوائنٹ سیکرٹری نے کاروباری اور صنعتی انجمنوں کا شکریہ ادا کیا کہ انہوں نے اپنی معلومات کو دوسروں کو دینے اور ماہی پروری اور ایکوا کلچر کے شعبے میں سرمایہ کاری کے موقعوں کو اجاگر کیا۔
۔۔۔۔۔۔۔۔۔۔۔۔۔۔۔۔۔۔
ش ح۔ ا س ۔ ع ا
U.No. 8467
(Visitor Counter : 42
سماجی انصاف اور تفویض اختیارات کی وزارت
معمر شہریوں کے لیے قومی پالیسی
نئی دہلی، 02 فروری 2022:
سماجی انصاف اور تفویض اختیارات کی وزیر مملکت محترمہ پرتیما بھومک نے آج راجیہ سبھا میں ایک تحریری جواب کے تحت یہ اطلاع فراہم کی کہ جنوری 1999 میں اعلان کردہ معمر افراد کی قومی پالیسی کی معنویت آج بھی برقرار ہے۔ یہ پالیسی معمر افراد کی زندگی کے معیار کوبہتر بنانے کے ساتھ ساتھ ان کی مالی اور خوراک سلامتی، حفظانِ صحت، پناہ، حفاظت اور دیگر ضروریات کی تکمیل کو یقینی بنانے کے لیے ریاست کے تعاون کا تصور پیش کرتی ہے۔
یہ پالیسی تب تک قابل قبول ہے جب تک کہ اسے تبدیلی یا تازہ کاری سے ہمکنار نہیں کیا جاتا۔
نوجوانوں کے امور اور کھیل کود کی وزارت
وزارت نے این ایس ایف کے نمائندوں کے ساتھ میٹنگ کی، کھیل کے ضابطوں کی سختی سے تعمیل کرنے کی بات دہرائی
اُمور نوجواں اور کھیل کی وزارت نے نیشنل اسپورٹس فیڈریشن  سے کھیل کے ضابطوں کی تعمیل کرنے اور اپنے دستور اور ذیلی قوانین میں کھیل کے ضابطوں کے مطابق ضروری ترامیم کرنے کے لئے کہا ہے۔
کھیل کے جوائنٹ سکریٹری جناب ایل ایس سنگھ نے 4 فروری 2021 کو این ایس ایف کے نمائندوں کے ساتھ ورچوئل میٹنگ کی اور کہا کہ این ایس ایف کے لئے کھیل کے ضابطوں کی تعمیل کرنا لازمی ہے۔ انہوں نے کہا کہ جہاں تک کھیل کے ضابطے نافذ کئے گئے ہیں، وہاں تک این ایس ایف کو نہ صرف اپنے معاملوں کے نظم وضبط میں کھیل کے ضابطوں کی تعمیل کرنی چاہئے بلکہ اپنے دستور اور ذیلی قوانین میں بھی ضروری ترامیم کرنے کے لئے فوری قدم اٹھانے چاہئے تاکہ کھیل کے ضابطوں کے ساتھ تال میل بیٹھاسکیں۔
این ایس ایف کی منظوری کی تجدید کے دوران فیڈریشن کو اپنے دستور ؍ ذیلی قوانین کو کھیل کے ضابطے کے مطابق بنانے کے لئے 6 مہینے کا وقت دیا گیا ہے۔ ان میں سے 5 این ایس ایف کو ، ان کے کھیل کی خاص نوعیت کے سبب اپنے دستور ؍ ذیلی قوانین کو کھیل کے ضابطوں کے مطابق بنانے کے لئے ایک سال کا وقت دیا گیا ہے۔ جوائنٹ سکریٹری  نے صاف طور کہا ہے کہ یہ ترمیم بغیر کسی دیری کے اور متعینہ مدت کے اندر ہونی چاہئے۔ این ایس ایف کو یہ بھی بتایا گیا ہے کہ اس کے بعد متعینہ مدت میں کسی قسم کی توسیع ممکن نہیں ہوگی۔ ساتھ یہ بھی دہرایا گیا ہے کہ کسی بھی این ایس ایف کے ذریعے کھیل کے ضابطوں کی تعمیل میں ناکام ہونے پر متعلقہ این ایس ایف کی منظوری کو رد کردیا جائے گا۔ میٹنگ میں جوائنٹ سکریٹری  نے بتایا کہ کچھ این ایس ایف نے پہلے ہی اپنے دستور ؍ ذیلی قوانین میں ترمیم کرلی ہے، جن کی جانچ وزارت کر رہی ہے۔
این ایس ایف کے نمائندوں نے جہاں اس میٹنگ کو منعقد کرنے کے لئے وزارت کھیل کی کوششوں کی تعریف کی، وہیں وزارت کو یہ بھی بتایا کہ کھیل کے ضابطوں کے مطابق انہوں نے اپنے دستور میں پہلے ہی ترمیم کرلی ہے اور یہ بھی بھروسہ دلایا ہے کہ کھیل کے ضابطوں کے مطابق اگر ضرورت پڑی تو وہ آئندہ بھی ترمیم کریں گے۔
وزارت نے این ایس ایف کو ہر مرحلے میں کھیل کے ضابطوں کی تعمیل سے متعلق اطلاع وزارت کو مہیا کرانے کے لئے کہا تاکہ ہائی کورٹ کو بھی اس سے واقف کرایا جاسکے، کیو نکہ اس معاملے کی نگرانی دہلی ہائی کورٹ کر رہا ہے۔
مواصلات اور اطلاعاتی ٹیکنالوجی کی وزارت
ٹیلی مواصلات کے سکریٹری جناب انشو پرکاش نے ’5جی اور سائبر سلامتی‘ کے موضوع پر تربیتی پروگرام کا آغاز کیا
ڈجیٹل انڈیا پہل قدمی سے ہم آہنگی قائم کرنے اور مرکزی حکومت کی مختلف وزارتوں اور محکموں کے افسران کے درمیان 5جی کی طاقت کا فائدہ حاصل کرنے اور سائبر سلامتی کی ثقافت کو ترقی دینے کے طریقہ ہائے کار کے بارے میں بیداری پیدا کرنے کی غرض سے حکومت ہند کی ٹیلی کام محکمہ کی صلاحیت سازی برانچ ’پالیسی تحقیق کے لئے قومی ٹیلی مواصلات ادارے، اختراع اور تربیت‘  نے 27 اگست 2021 کو حکومت ہند کے سینئر افسران کے لئے ’5جی اور سائبر سلامتی‘ پر یک روزہ تربیتی پروگرام منعقد کیا۔ اس تربیتی پروگرام کا آغاز ٹیلی مواصلات محکمہ کے سکریٹری جناب انشو پرکاش نے کیا۔
ٹیلی مواصلات کے سکریٹری جناب انشو پرکاش نے اپنے خطاب میں 5 جی کی اہمیت پر زور دیا کیونکہ یہ تمام علاقوں کو بہت زیادہ متاثر کرے گا۔ انہوں نے اس سے آگے 5جی اور سائبر سلامتی کے بنیادی پہلوؤں کو سیکھنے کی اہمیت پر زور دیا اور اس سلسلے میں ایک دن کا تربیتی پروگرام منعقد کرنے کے لئے ڈی او ٹی کے تحت والے سرکردہ تربیتی ادارے این ٹی آئی پی آر آئی ٹی کے ذریعہ کی گئی اس پہل قدمی کی ستائش کی۔انہوں نے تمام شرکاء سے اپیل کی کہ آج کے پروگرام سے حاصل ہوئے علم کو بروئے کار لاتے ہوئے اپنے محکمے کے اندر بھی بیداری پھیلائیں۔
ڈی او ٹی کے رکن  جناب دیپک چترویدی نے بھی اس موقع پر بات کرتے ہوئے مختلف سرکاری پہل قدمیوں میں 5جی کے کردار کی وضاحت کی۔ این ٹی آئی پی آر آئی ٹی کےسینئر ڈی ڈی جی جناب یو کے شری واستو نے پہلے تمام شرکاء کا استقبال کیا اور پھر تربیت اور صلاحیت سازی پہل قدمیوں کے ذریعہ حکومت کے مقاصد کی حمایت کرنے میں این ٹی آئی پی آر آئی ٹی کے ذریعہ ادا کیے گئے رول کے بارے میں جانکاری دی۔
اس پروگرام میں مرکزی حکومت کی 25 سے زائد وزارتوں کے جوائنٹ سکریٹری کی سطح کے 65 سے زائد افسران اور اعلیٰ سطح کے افسران نے حصہ لیا۔ ان افسران کو سائبر سلامتی اور 5جی اور معیشت کے مختلف شعبوں میں اس کے استعمال کے لیے تربیت فراہم کی گئی ، جسے وہ اپنے متعلقہ شعبے میں پالیسی سازی کے لئے کام کرتے وقت نافذ کر سکتے ہیں۔
بجلی کی وزارت
پاور گرڈ نے جے پرکاش پاور وینچرس لمیٹڈ کا 74 فیصد حصہ خریدنے کے سمجھوتے پر دستخط کیے ہیں
نئی دہلی ،22مارچ ،2021، پاورڈ گرڈ کارپوریشن آف انڈیا لمیٹڈ  نے جو کہ بھارت سرکار کی بجلی کی وزارت کی ایک مہارتن پی ایس ای ہے، جے پرکاش پاور وینچرس لمیٹڈ  سے ایک سمجھوتہ کیا ہے جس کے تحت وہ جے پی پاور گرڈ لمیٹڈ- جے وی  کا 74 فیصد حصہ خریدے گا۔ اس میں پاور گرڈ کا حصہ 26 فیصد ہے۔ اس طرح اس خریداری کے بعد جے پی ایل پاور گرڈ کی پوری ملکیت والی ایک ذیلی کمپنی بن جائے گی۔
جے پی ایل-جے وی نے 214 کلو میٹر طویل ای ایچ وی پاور ٹرانسمیشن پروجیکٹ کو ترقی دی ہےتاکہ ہماچل پردیش میں واقع کرچام وانگلو پروجیکٹ سے بجلی کی ترسیل کی جاسکے۔ یہ بجلی ہماچل پردیش، ہریانہ، پنجاب ، اترپردیش اور راجستھان کی ریاستوں میں تقسیم اور استعمال کے لیے ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو162.97 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 13.42 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
)25؍جنوری 2022کے مطابق)
|
|
فراہم کی گئی خوراکیں
|
|
1,62,97,18,725
|
|
بچی ہوئی خوراکیں
|
|
13,42,75,821
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 162.97 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 13.42 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزیراعظم کا دفتر
وزیر اعظم جناب نریندر مودی 9 جون کو پرگتی میدان میں بائیوٹیک اسٹارٹ اپ ایکسپو – 2022 کا افتتاح کریں گے
وزیر اعظم جناب نریندر مودی 9 جون کو صبح 10:30 بجے نئی دہلی کے پرگتی میدان میں بائیو ٹیک اسٹارٹ اپ ایکسپو – 2022 کا افتتاح کریں گے۔ اس کے بعد وہ پروگرام سے خطاب کریں گے۔
بایو ٹیک اسٹارٹ اپ ایکسپو – 2022 ایک دو روزہ پروگرام ہے جو 9 اور 10 جون کو منعقد کیا جائے گا۔ اسے محکمہ بائیو ٹیکنالوجی اور بائیو ٹیکنالوجی انڈسٹری ریسرچ اسسٹنس کونسل  کے ذریعے منعقد کیا جا رہا ہے۔ اس کا انعقاد بی آئی آر اے سی کے قیام کے دس سال مکمل ہونے کے موقع پر کیا جا رہا ہے۔ ایکسپو کا تھیم ہے ’بائیو ٹیک اسٹارٹ اپ انوویشنز: آتم نربھر بھارت کی جانب‘۔
یہ ایکسپو کاروباریوں، سرمایہ کاروں، صنعتی لیڈران، سائنسدانوں، محققین، بائیو-انکیوبیٹرز، مینوفیکچررز، ریگولیٹرز، سرکاری عہدیداران وغیرہ کو آپس میں جوڑنے کے پلیٹ فارم کے طور پر کام کرے گا۔ ایکسپو میں تقریباً 300 اسٹال لگائے جائیں گے، جہاں حفظان صحت، جینومکس، بائیو فارما، زراعت، صنعتی بائیو ٹیکنالوجی، کچرے سے دولت، صاف توانائی وغیرہ جیسے شعبوں میں بائیو ٹیکنالوجی کے استعمال کے بارے میں بتایا جائے گا۔
ریلوے کی وزارت
بھارتی ریلوے ملک بھر میں 12 مئی 2020  تک 542شرمک خصوصی ٹرینیں چلائے گا
6.48 لاکھ مسافر ٹرینوں سے اپنے آبائی مقامات پہنچے ہیں
مسافروں کو مفت کھانا اور پانی فراہم کیا جارہا ہے
مسافروں کو بھیجنے والی ریاست اور مسافروں کو حاصل کرنے والی ریاست کے ذریعے منظوری ملنے کے بعد ہی ٹرینیں چلائی جارہی ہیں
سماجی فاصلے کو برقرار رکھا جارہا ہے
خصوصی ٹرینوں کے ذریعے مختلف مقامات پر پھنسے ہوئے مائیگرنٹ مزدوروں،یاتریوں، سیاحوں، طلبا و دیگر افراد کی آمدورفت سے متعلق وزارت داخلہ کے حکم کے بعد بھارتی ریلوے نے خصوصی شرمک ٹرینیں چلانے کافیصلہ کیا ہے۔
12 مئی 2020 تک کل 542 شرمک خصوصی ٹرینیں ملک بھر کی مختلف ریاستوں سے چلائی گئی ہیں، جن میں 448 ٹرینیں اپنی منزل تک پہنچ چکی ہیں اور 94 ٹرینیں اپنے اپنے راستے پر گامزن ہیں۔
یہ 448 ٹرینیں مختلف ریاستوں میں اپنی اپنی منزل پر پہنچ گئی ہیں۔ ان ریاستوں میں آندھرا پردیش، بہار، چھتیس گڑھ ، ہماچل پردیش، جھارکھنڈ ، کرناٹک، مدھیہ پردیش، مہاراشٹر، اوڈیشہ ، راجستھان، تمل ناڈو، تلنگانہ ، اترپردیش اور مغربی بنگال  شامل ہیں۔
یہ ٹرینیں پھنسے ہوئے لوگوں کو تریچرا پلی، تتلاگڑھ، برونی، کھنڈوا، جگن ناتھ پور، خوردہ روڈ، پریاگ راج، چھپرا، بلیا، گیا، پورنیہ، وارانسی، دربھنگہ، گورکھ پور، لکھنو، جونپور، ہٹیا، بستی، کٹیہار، داناپور، مظفرپور اور سہرسا وغیرہ جیسے شہروں کےلیے لے کر گئی ہیں۔
ان خصوصی شرمک ٹرینوں میں مسافروں کے سوار ہونے سے پہلے ان کی مناسب اسکریننگ کو یقینی بنایا گیا اور سفر کے دوران ان مسافروں کو مفت کھانا اور پانی فراہم کیا گیا۔
۔۔۔۔۔۔۔۔۔۔۔
م ن۔ ح ا۔ ت ع۔
U-2468
(
بھارتی چناؤ کمیشن
سی ای سی جناب راجیو کمار کو نیپال میں آئندہ انتخابات کے لئے بین الاقوامی مبصر کے طور پر مدعو کیا گیا
ہندوستان کے چیف الیکشن کمشنر جناب راجیو کمار کو نیپال کے الیکشن کمیشن نے نیپال کے ایوان نمائندگان اور صوبائی اسمبلی کے آئندہ انتخابات کے لئے بین الاقوامی مبصر کے طور پر مدعو کیا ہے۔ نیپال میں 20 نومبر 2022 کو وفاقی اور صوبائی انتخابات کے لئے وفاقی پارلیمان کے 275 اراکین اور ساتوں صوبائی اسمبلیوں کی 550 نشستوں کے لئے انتخابات طے کئے گئے ہیں۔
جناب راجیو کمار 18 نومبر سے 22 نومبر 2022 تک نیپال میں ریاستی مہمان کے طور پر الیکشن کمیشن آف انڈیا کے عہدیداروں کے ایک وفد کی قیادت کریں گے۔ اپنے دورے کے دوران جناب کمار کھٹمنڈو اور آس پاس کے علاقوں میں پولنگ اسٹیشنوں کا دورہ کریں گے۔
ای سی آئی کا بھی اسی طرح کا بین الاقوامی الیکشن وزیٹر پروگرام ہے، جہاں الیکشن مینجمنٹ کے دیگر اداروں کے اراکین کو وقتاً فوقتاً منعقد ہونے والے ہمارے جنرل اور اسمبلی انتخابات کا براہ راست تجربہ کرنے کے لئے مدعو کیا جاتا ہے۔
الیکشن کمیشن آف انڈیا ہمیشہ فیلو الیکشن مینجمنٹ باڈیز  اور متعلقہ بین الاقوامی تنظیموں؍ایسوسی ایشنز کے ساتھ دو طرفہ اور کثیر جہتی بات چیت کے ذریعے دنیا بھر میں جمہوریت کے کاز کو فروغ دینے میں پیش پیش رہا ہے اور اس نے ہمیشہ رابطوں کو فروغ دینے، علم کے تبادلے کو آسان بنانے، جمہوری اداروں اور طریقۂ کار کو مضبوط بنانے کی غرض سے بہترین طریقوں کے اشتراک کی کوشش کی ہے۔ ای سی آئی کے انڈیا انٹرنیشنل انسٹی ٹیوٹ آف ڈیموکریسی اینڈ الیکشن مینجمنٹ  نے اب تک 109 ممالک کے 2200 سے زیادہ افسران کو تربیت دی ہے، جن میں سے نیپال کے 70 افسران کو بھی صلاحیت سازی کے اقدامات کے حصے کے طور پر تربیت دی گئی ہے۔ نیپال کے الیکشن کمیشن کے 25 اہلکاروں کے لئے صلاحیت سازی کا ایک پروگرام بھی 13 سے 24 مارچ 2023 تک آئی آئی آئی ڈی ای ایم میں منعقد ہونے والا ہے۔
نیپال کے الیکشن کمیشن کے نمائندوں نے حال ہی میں منعقدہ بین الاقوامی کانفرنس میں شرکت کی، جس کی میزبانی ای سی آئی کے ذریعے‘ ای ایم بیز کے ‘رول ، فریم ورک اور صلاحیت’ کے موضوع پر کانفرنس میں کی گئی۔ جمہوریت کے لئے سربراہی اجلاس کےطور پر ای سی آئی ‘‘جامع اور قابل رسائی انتخابات’’ کے ساتھ ساتھ ‘‘انتخابات میں ٹیکنالوجی’’ بھی ‘‘جمہوریت کے لئے سربراہی اجلاس - عمل کا سال’’ کے تحت ہمہ گیر سرگرمیوں کے حصے کے طور پردو مزید بین الاقوامی کانفرنسز کی میزبانی کرے گی۔
ستمبر 2019 سے اکتوبر 2022 تک ای سی آئی، ورلڈ الیکشن باڈیز کی ایسوسی ایشن کی صدارت کر رہا تھا، جو کہ الیکشن مینجمنٹ کے شعبے میں دنیا کی سب سے بڑی بین الاقوامی تنظیم ہے۔ اے- ویب اس وقت 109 ممالک سے 119 الیکشن مینجمنٹ باڈیز  پر مشتمل ہے۔ ای سی آئی کو اب متفقہ طور پر 2022 سے 2024 کی مدت کے لئے ایسوسی ایشن آف ایشین الیکشن اتھارٹیز  کا نیا چیئر منتخب کیا گیا ہے۔ اس طرح عالمی سطح پر ای سی آئی کی موجودگی اور دنیا کی سب سے بڑی جمہوریت میں انتخابات کے مؤثر انعقاد کو تسلیم کیا گیا ہے۔
امور صارفین، خوراک اور عوامی تقسیم کی وزارت
پی ایم جی کے اے وائی کے تحت 824 لاکھ میٹرک ٹن اناج تقسیم کئے گئے
پی ایم جی کے اے وائی کا کل سبسڈی خرچ تقریباً 2.79 لاکھ کروڑ روپے ہے
صارفین کے امور، خوراک اور عوامی نظام تقسیم کی مرکزی وزیر مملکت محترمہ سادھوی نرنجن جیوتی نے آج راجیہ سبھا میں ایک سوال کے تحریری جواب میں بتایا کہ 31 جولائی 2022 کو پی ایم جی کے اے وائی کے تحت کل 824 لاکھ میٹرک ٹن  مفت اناج تقسیم کیا گیا ہے۔ جس کی کل سبسڈی تقریباً 2.79 لاکھ کروڑروپے ہے۔
مارچ 2020 میں ملک میں کووڈ-19پھیلنے کے بعد ، محکمہ خوراک اور عوامی نظام تقسیم نے پردھان منتری غریب کلیان انّ یوجنا  کے تحت ملک میں نیشنل فوڈ سیکیورٹی ایکٹ سے تقریبا 80کروڑ فائدہ اٹھانے والوں تک ‘اضافی’ اور ‘مفت’ اناج  کی تقسیم شروع کی تھی جس کا مقصد وبائی امراض کے غیر معمولی پھیلاؤ کی وجہ سے غریبوں اورضرورت مندوں کو درپیش غذائی سلامتی کی مشکلات کو دور کرناتھا۔
مناسب فیصلے کے لیے اسکیم کا وقتاً فوقتاً جائزہ لیا جاتا ہے۔
ضابطوں کے مطابق غذائی اجناس کے ذخیرے کے انتظام کو یقینی بنانے کی غرض سے ، مقوی چاول کی تقسیم کے لیے چاول کے ذخیرے کو رکھنے کے لئے اورلاجسٹکس پر دباؤ کو کم کرنے کے لیے، اس محکمہ نے پی ایم جی کے اے وائی -6 کے تحت ماہانہ تقریباً 11.06 ایل ایم گندم کو پانچ  مہینوں کے لیے، یعنی مئی 2022 سے ستمبر 2022 تک چاول میں بدل دیاجب کہ مارچ 2022 میں ابتدائی طور پر کل مختص کردہ اناج کو برقرار رکھاگیا۔
وزارت دفاع
بھارتی فضائیہ کا طیاروں کے وسیع پیمانے پر رکھ رکھاو کے لیے ملک کی تیار کردہ ٹکنولوجی کے استعمال پر زور
نئی دہلی،02فروری/بھارتی فضائیہ غیر ملکی طرز کے مختلف طیاروں کے بیڑوں کو آپریٹ کرتی ہے جن میں مگ -21 ، بائسن سے لیکر جدید رافیل طیارے شامل ہیں۔ خود کفالت اور خود انحصاری بڑھانے کے لیے بھارتی فضائیہ کی توجہ اب اپنے طیاروں کے رکھ رکھاو اور اس سے جڑی پیداوار کی سپلائی کے دیسی طریقہ کار کو اپنانے کےساتھ ہی طیاروں میں ملک کی ٹکنولوجی اور اس عمل میں استعمال ہونے والے کل پرزوں کی سپلائی کے لیے ملک میں ہی مرمت اور اوور ہال  سہولتیں قائم کرنے پر بھی ہے۔
طیارے کے عام مقصد کے پرزوں جیسے نٹس، بولٹس، تاریں، گیس کٹس ، اسپرنگ وغیرہ سے لیکر پیچیدہ ہائ ٹکنو لوجی کے کل پُرزوں جیسے ایوانکس آلات اور ایئروانجن ایکسےسریز وغیرہ جیسے مختلف طرح کے پُرزوں اور آلات کے لیے بھارتی دیسی طریقہ کار اپنانے کی زبر دست گنجائش موجود ہے۔ طیاروں اور نظام کے رکھ رکھاو کے لیے پُرزو ں کو دیسی طریقہ کاربنانے کے لیے ملک کے مختلف حصوں میں واقع بھارتی فضائیہ کے بیس رپیئر ڈپو اور ناشک میں قائم نمبر ایک سینٹرل انڈی نائزیشن اور مینٹی ننس ڈپو  کے توسط سے کیا جاتا ہے۔
خود کفالت اور آتم نربھر بھارت مشن پر بھارتی فضائیہ کی توجہ کے حصّہ کے طور پر بھارتی فضائیہ دیسی طریقہ کار کو تیزی سے اپنانے کے ساتھ ساتھ انڈین ایئرو اسپیس اور وزارت دفاع خصوصاً ایم ایس ایم ایز کی حصہ داری کے دائرے کو بڑھا رہی ہے ۔ اس کے لیے بھارتی فضائیہ نے پہلے ہی لگ بھگ 4000پُرزوں کو دیسی طریقہ پر ڈھالنے کی ضرورتوں کی پہچان کر لی ہے۔ دیسی طریقہ کار کے لیے اہم ضرورتوں میں ایوی ایشن گرڈ فلٹر  ایئروانجن بیئرنگ ، ہائڈرو لک اور نیومیٹک ہاسس ،ملٹی فنکشن ڈسپلے، ایوی ایشن سرکٹ بریکرس ، لیمپ فلامنٹس ، اسپارک، پلگ وغیرہ شامل ہیں۔ اس زبردست دیسی طریقہ کار اپنانے مہم میں بھارتی فضائیہ کے ساتھ ہاتھ ملانے کے لیے ایم ایس ایم ایز سمیت بھارت میں ایئرو اسپیس دفاعی صنعتی ساجھےداروں کے لیے زبردست موقع دستیاب ہے۔
پُرزوں اور مرمت سے جڑے دیگر پروڈکس کی تیاری کے علاوہ بھارتی فضائیہ کی توجہ ہندوستان میں مرمت اور اوور ہال سہولتوں کو قائم کرنے کے لیے دیگر صنعتوں کو بھی ساتھ جوڑنے پر ہے۔ اس مقصد کو حاصل کرنے کے لیے بھارتی فضائیہ کا مقصد ان ہاؤس ایم آر او کو فروغ دینے اور ان کی حوصلہ افضائی کے علاوہ سرکاری خزانے کی بھاری بچت کرنا بھی ہے۔ جس سے مرمت کے لیے طے شدہ وقت کم ہو اور دستیاب وسائل کا اس کام میں زیادہ سے زیادہ استعمال کیا جا سکے۔
دیسی طریقہ کار اپنانے کے لیے ضرورتوں کی تشہیر کی سہولت کی تجویز کے واسطے اپیل کی جانکاری بی آر او /سی آئی ایم ڈی کے ذریعہ سی پی پی پی پورٹل کے توسط سے فضائیہ کی ویب سائٹ indianairforce.nic.in پر دستیاب ہے۔ اس کے علاوہ وزارت دفاع کی ویب سائٹ srijandefence.gov.in میں اعلیٰ ایکس امپورٹ پُرزوں  کی 200 سے زیادہ لائنس کی ایک فہرست ڈالی گئی ہے ۔
بھارتی فضائیہ کے ایئرو انڈیا کے دوران حال میں میں اپنے اسٹال کے توسط سے دیسی طریقہ کار کی ضرورتوں کی میزبانی پر نمایاں کرے گا۔ دیسی طریقہ کار اور متعلقئہ طور طریقہ کی ضرورتوں کو سمجھنے کے لیے صنعت کے نمائندوں کے ساتھ بات چیت کرنے کے لیے مختلف بی آر او کے نمائندے اسٹال میں موجود ہوں گے۔
۔ ۔ ۔ ۔ ۔ ۔ ۔ ۔ ۔
(ش ح۔ح ا۔ ج (
U-1693
(Visitor Counter : 157
محنت اور روزگار کی وزارت
نیشنل کیرئیر سروسز  پروجیکٹ
نئی دہلی، 16 دسمبر ،2021
نیشنل کیرئیر سروسز  پروجیکٹ کے لئے حکومت کی جانب سے سال 2021-22 کے دوران مختص کی کُل رقم 75 کروڑ روپے ہے۔اس میں سے ،چھ دسمبر 2021 تک12.85 کروڑ روپے استعمال ہوچکےہیں۔
نیشنل کیرئیر سروس  پورٹل روزگار سے متعلق مختلف خدمات فراہم کرتا ہے۔ 24-11-2021 تک، 90.47 لاکھ آسامیوں کو متحرک کیا گیا ہے، 9214 کاؤنسلنگ سیشن منعقد کیے گئے ہیں، 6464 نوکری میلے منعقد کیے گئے ہیں اور 3.16 لاکھ ملازمت کے متلاشیوں کو این سی ایس پورٹل کے ذریعے فائنل آفر لیٹر ملے ہیں۔
اس کے علاوہ، حکومت ہند مختلف وزارتوں کے ذریعے ہنر مندی/تربیتی پروگراموں کو نافذ کر رہی ہے۔ہنرمندی اور کاروبار کے فروغ کی وزارت کی پردھان منتری کوشل وکاس یوجنا  کے تحت آغاز سے لے کر2015سے موثر) اب تک شورٹ ٹرم ٹریننگ  کے تحت 35.26 لاکھ امیدواروں کی تصدیق کی گئی ہے،جس میں سے 23.59 لاکھ امیدوار وں کو نوکری پر رکھا گیا ہے۔دیہی ترقی کی وزارت کی دین دیال اپادھیائے گرامین کوشلیا یوجنا  اور ریورل سیلف امپلائیمنٹ ٹریننگ اسنٹی ٹیوٹ  اسکیموں کے تحت بالترتیب 2016 کے بعد سے اب تک 8.35 لاکھ اور 20.39 لاکھ امیدواروں کو تربیت دی جاچکی ہے،جن میں سے 5.82 لاکھ اور 15.53 لاکھ امیدواروں کو ملازمت پر رکھا گیا ہے۔ مکانات اور شہری امور کی وزارت کی دین دیال انتیودیا یوجنا ۔ نیشنل اربن لائولی ہڈ مشن  کے تحت 2014 سے اب تک 5.95 لاکھ امیدواروں کو تربیت دینے کے بعد نوکری مل چکی ہے۔
یہ معلومات آج راجیہ سبھا میں محنت اور روزگار کے وزیر مملکت جناب رامشیور تیلی نے دی۔
<><><><><>
ش ح-ا م-ج
U.No. : 14392
(Visitor Counter : 103